Neka to ostane malo nejasno…
-Dobro, provjera tona. -Test.
Dobro.
Netko vani galami.
Može li netko iz našeg tima otići van?
Nekakva je velika svađa.
Uključila se i neka žena, tako da neće prestati.
INDRANIN ODVJETNIK
Mogu li ja probati? Chaitanya.
Da?
Molim te, riješi tu buku.
Nikad nisam izgubio slučaj ubojstva.
Razlog za to je…
što strategija čini najbitniji dio obrane u svakom kaznenom predmetu.
Što se tiče moje profesionalne etike, ako me stranka potraži,
po zakonu sam je dužan predstavljati na sudu.
Mislim li da je stranka kriva ili nije, potpuno je nebitno.
Moj je profesionalni zadatak
zastupati je najbolje što znam pred sudom.
Indrani me tražila da je predstavljam na sudu zato što je
smatrala da sam najbolja osoba za taj posao i zato sam se toga prihvatio.
Dosad još nisu uspjeli utvrditi
je li Sheena živa ili mrtva, jer forenzični nalazi ne podržavaju
teoriju da je Sheena mrtva.
Ne, pričekaj malo.
-A članak 307, opet… -Indrani, polako.
-Opusti se. -Ne, ali nema…
Stani malo.
-Stani malo. -Indrani…
Možemo snimati.
PRIČA O INDRANI MUKERJEA: ZAKOPANA ISTINA
KRAJ TRAVNJA 2012.
Indrani će reći da ju je ostavila ispred…
GLAS PETERA MUKERJEAJA
…Amarsonsa.
A tko je posljednja osoba kojoj se javila poslije toga?
Rahul.
-Poslala ti je poruku? -Da.
A poslala je poruku i Indrani.
Dobro.
Kasno te večeri. Dakle?
Poslala mi je zapravo poruku i ujutro.
GLAS RAHULA MUKERJEAJA
Poslala mi je poruku ujutro,
koja je bila drugačija i pomalo čudna.
RAHUL: NEDOSTAJEŠ, MEDO XXXXX
SHEENA: ZNAM DA ĆE TI OVO SLOMITI SRCE, ALI ŽELIM PREKINUTI NAŠU VEZU.
NISAM IMALA SRCA REĆI TI TO.
Ne znam. Ne znam što bih radio, što bih mislio,
što bih rekao. Ne znam.
Ništa, zlato. Ništa ne moraš ni učiniti ni misliti.
GLAS INDRANI MUKERJEA
Ljudi nastavljaju sa životom.
Ovo nije prvi put da je netko s nekim prekinuo.
Ovo nije prvi put, Rahule, i moraš samo
uzeti život u svoje ruke i poći dalje.
Prolazila sam kroz faze brige da je možda mrtva.
Možda je živa, a onda pomislimo: „Izgleda da je mrtva. ”
A onda se opet pojavi hrpa SMS-ova.
Ona je definitivno bila živa nakon 24. travnja 2012.
Bivša medijska mogulica koja je osumnjičena za ubojstvo
dala je senzacionalnu izjavu da je Sheena Bora živa
i nalazi se u saveznoj državi Jammu i Kašmir.
Svi mi novinari koji smo nazočili suđenju
u nekom smo se trenutku zapitali…
NOVINARKA
…je li Sheena doista mrtva?
Tijekom cijeloga suđenja
Indrani nikada nije vjerovala da je Sheena mrtva.
Otkrit ću istinu i doznati gdje je Sheena!
Neću prekinuti svoju potragu za Sheenom.
Indrani Mukerjea tvrdi da je žena koja sliči Sheeni
nedavno viđena u zračnoj luci Guwahati.
Zašto bi netko samo nestao…
NOVINAR
…s lica zemlje
kad ga čeka toliko lijepih stvari u životu?
Ako i jest, kako je uopće moguće u doba društvenih medija,
mobitela i kreditnih kartica, nestati bez traga?
Mislim da je samo pusta tlapnja obrane…
VIŠA SUDSKA IZVJESTITELJICA
…da je ona živa.
Mislim da se radi samo o zamagljivanju istine.
U cijeloj mojoj karijeri
ovo je najbizarniji slučaj na koji sam naišao.
Ovo je slagalica koju mislim da sam riješio.
Ali i dalje to nema smisla, jer sve dok se Sheenu ne pronađe
ostaje nam pitanje što se dogodilo sa Sheenom Borom?
Ne znam je li Sheena ubijena. Ne znam je li mrtva.
To je suludo. Gdje je kraj? Što je…
Što je početak? Što je kraj?
Je li Sheena mrtva ili nije mrtva? Tko je…
Gdje bih se ja sad trebala nalaziti? Komu sam odana?
Sedam sam godina nastojala to shvatiti.
Sve što znam jest da je u pitanju mnogo novca
i mnogo obmana.
Medijsku mogulicu Indrani Mukerjea
uhitila je mumbajska policija i optužila za ubojstvo.
Ubojstvo Sheene Bore.
Kako odjednom, tri godine nakon njezina nestanka,
policijska postaja Khar saznaje…
NOVINAR
…da je Indrani Mukerjea ubila svoju kćer
i bacila njezino tijelo u Raigadu, nekih 100 km od Mumbaija?
Morao je postojati netko, neki izvor.
NAČELNIK MUMBAJSKE POLICIJE (2015. )
Ima jedna teorija urote
da je Rakesh Maria dobio dojavu od anonimnog izvora
o nestalom truplu nađenom u Raigadu.
I da je to truplo zapravo Sheena Bora.
Ona je ubijena, nije nestala.
A Shyamvar Rai, vozač Indrani Mukerjea, upleten je u ubojstvo.
ČETIRI DANA PRIJE INDRANINA UHIĆENJA
Prema mumbajskoj policiji, nakon dojave
Shyamvar Rai otišao je do Carter Roada u Bandri
kako bi se riješio pištolja koji je nosio.
Zašto bi vozač pješačio osam kilometara do Carter Roada
kako bi se riješio pištolja, kad živi blizu rijeke Mithi,
gdje mu je možda najjednostavnije baciti pištolj?
Prema policijskim izvješćima,
njegovo su kretanje smatrali sumnjivim.
Pokupili su ga i pronašli da posjeduje pištolj.
POLICIJSKA POSTAJA KHAR
Odveli su ga na ispitivanje.
Tijekom ispitivanja priznao je da su
on osobno, Indrani i Sanjeev Khanna ubili Sheenu 2012. godine.
Zašto bi vozač samoga sebe optužio
pri uhićenju za posjedovanje pištolja,
za ubojstvo otprije tri godine
koje nema veze s posjedovanjem pištolja?
Kad uhitimo bilo kojeg optuženika,
on prizna zločin koji je počinio.
VIŠI INSPEKTOR U P. P. KHAR
Bio to jedan, dva ili tri zločina.
Što god je rekao, to je istina.
Opće je prihvaćena praksa u policiji, neslužbeno…
BIVŠI POLICAJAC
…da želite li uloviti gangstera ili kriminalca,
podmetnete mu oružje, a potom mu prišijete optužbu
za nošenje ilegalnog oružja.
Mislim da je ta priča o anonimnom pozivu
koji je upućen Rakeshu Mariji da taj vozač posjeduje pištolj,
u potpunosti izmišljena.
Najobičnija idiotarija.
Svakako bih se zapitala komu odgovara da moja mama bude u zatvoru?
Ako se osvrnete na vozačevo ponašanje
i njegove veze s policijom, nikako ga se ne može smatrati pouzdanim svjedokom.
Možda ga je policija i prisilila.
A potom mu je dan uvjet:
„Budeš li svjedočio, pustit ćemo te. ”
VOZAČ SHYAMVAR RAI CBI-JEV POTKAZIVAČ ODOBRENO MU POMILOVANJE
Potkazivač je prema indijskom zakonu
ona osoba koja je svoje prijatelje bacila psima
te stoga njegova izjava ne treba biti prihvaćena na prvu
osim ako je jasno potkrijepljena ili podržana
nepobitnim dokazima koji su neovisni po svojoj naravi.
U svojem je svjedočenju Shyamvar Rai
dao novo i mnogo bizarnije značenje frazi
„istina je čudnija od fikcije”.
On pripovijeda kako je pozvan u jednu prostoriju,
kako mu je pokazan Skype.
Indrani se pojavila na zaslonu i potom rekla:
„Ne slažem se dobro s kćeri. Moraš je otići ubiti. ”
Rekao je: „Memsaab mi je naredila da je ubijem.
Memsaab je to htjela, pa sam to učinio. ”
24. TRAVNJA 2012. NOĆ SHEENINA NESTANKA
Ne zaboravimo i Mekhaila.
Vratila sam se kući u 21.45.
Dakle, ne znam koliko treba do kuće od Amarsonsa,
ali ne bi trebalo biti više od pola sata.
-Da. -Zato sam spavala.
Jer sam došla… Imala sam gosta,
Mekhaila koji je doletio iz… Samo ti dajem…
-koji je došao u grad, dobro? -Dobro.
Jedan od razloga zašto bi Indrani htjela ubiti Sheenu
bio je što se uopće nisu slagale. Nije voljela svoju kćer.
A čini se da je to bio problem i s Mekhailom.
Indrani mi je rekla da će 24. travnja biti u Indiji.
„Nađimo se. ” Ukrcao sam se na noćni let.
Došao sam u Mumbai.
Došao sam do stana u Marlowu oko 20.30.
Nikoga nije bilo kod kuće.
Smjesta sam nazvao Indrani.
Rekla mi je da…
imaju nekoga posla.
Da će malo potrajati, ali da se opustim i pridružit će mi se.
Zvučalo mi je čudno, ali složio sam se.
Danas mislim…
da su u to vrijeme Sheenu navodno ubijali.
Prema Shyamvaru Raiju, otišli su do zabačene uličice
u Bandri gdje nikoga neće biti.
Sanjeev Khanna sjedio je sprijeda,
a Indrani straga sa Sheenom.
Indrani ju je drogirala.
Droga je odmah djelovala i ona je već bila ošamućena.
Potom je Sanjeev sjeo na stražnje sjedalo
i držao Sheenu za kosu.
Ona je skočila na Sheenu i agresivno je prikliještila.
Shyamvar Rai nastojao je malo im pripomoći.
Pa je ruku pružio iza sebe da pridrži Sheenu.
Indrani je zadavila svoju kćer u pet minuta.
Odatle odlaze do Taja. Shyamvar Rai sjedi ispred Taja,
jednog od najprometnijih mjesta u Bandri, s tijelom…
Indrani navodno mirno pije čaj,
dok joj u autu leži tijelo.
A on sjedi u autu i čuva tijelo.
Odveli su tijelo kući.
U garaži su izvadili tijelo iz auta
i stavili ga u prtljažnik.
Nakon nekog vremena došla je kući.
Ja sam u tom trenutku bio na terasi.
Ponudila mi je viski.
Prvi gutljaj koji sam uzeo…
Osjetio sam…
okus kemikalije u ustima, koji sam već poznavao.
Upalio mi se alarm.
Ušao je muškarac i stao do vrata.
I tad sam vidio Sanjeeva Khannu.
I zapravo sam se jako prepao,
jer zadnji put kad sam ga vidio, završio sam u centru za odvikavanje.
Učinak jednog gutljaja toga pića bio je tako jak da nisam mogao…
Počelo mi se vrtjeti.
Izlio sam piće.
Nakon toga mi se učinilo da ona čeka da se onesvijestim.
Iznenada je rekla da mora na važan sastanak.
To mi je bilo čudno.
Ljudi obično ne idu na sastanke u 1.30 ili 2 h noću.
Kad je Indrani otišla, odmah sam se stuštio niz stube.
Smjesta sam otišao u zračnu luku…
i otišao u Guwahati.
Te sam noći mogao biti ubijen.
Shyamvar Rai do kraja se držao svoje priče.
Pomaknuli su tijelo, uspjevši ga uspraviti da sjedi na stražnjem sjedalu.
Nanijeli su ruž i začešljali kosu.
Putem do mjesta gdje će izbaciti tijelo, stajali su na benzinskim postajama.
Sigurno su sreli mnogo ljudi na autoputu,
a tijelo je sjedilo uspravno, a onda su se odvezli čak do Pena.
Prenijeli su tijelo iz auta u šumarak.
Rai je rekao da je držao noge, a Sanjeev glavu.
Predstavljao se kao predivan sluga
koji je činio sve što ga je madam tražila.
Cijelu tu urotu prema tužiteljstvu
isplanirala je, provela i do kraja izvela Indrani.
IZVANREDNE VIJESTI
Ovo je najveće otkriće dosad. Nalazi DNK analize potvrdili su
da je tijelo pronađeno u šumi kod Pena…
RUJAN 2015.
…doista pripadalo Sheeni Bori. Ovo je prvi konkretan dokaz.
DNK SE 100 % PODUDARA INDRANINA TVRDNJA POKOPANA
Tužiteljstvo je objavilo najjači dokaz.
DNK koji su uzeli Indrani navodno se podudarao s uzorkom DNK
sa Sheeninih ostataka.
Dokazi koje je podastrlo tužiteljstvo,
obrana bi potkopavala.
DNK analiza u ovom predmetu,
način na koji je izvedena je…
urnebesan.
ODVJETNICI INDRANI MUKERJEA BACILI SUMNJU NA DNK ANALIZU
Kad je suđenje počelo,
obrana je ukazala na ozbiljne propuste,
primjerice da je DNK analitičar dio grafikona ispunio rukom,
a obrana se uhvatila toga i svake tehničke pogreške
koja je DNK dokaze mogla izbaciti iz postupka.
Odbacujem tvrdnju tužiteljstva
da je tijelo koje je pronašla policija Sheenino tijelo.
Tražite li drugi test DNK
kako biste dokazali da tijelo nije Sheenino?
Zašto bi obrana pitala
radi li se o Sheeninu tijelu ili ne?
Dužnost je tužiteljstva dokazati krivnju
izvan svake sumnje.
Moj je posao pronalaziti rupe u slučaju tužiteljstva.
Ljudi će biti uvjereni da je Indrani nevina
samo ako obrana može ukazati na rupe
u policijskoj verziji koje su veličine mjesečeva kratera.
Mislim da ni Indrani Mukerjea ni njezina obrana
nisu pružili jaku protupriču
koja bi u potpunosti negirala i raščinila policijsku verziju
koja je u glavama javnosti
već tako dugo.
-Pronađeno je tijelo. -Uzorci su…
Prema najnovijim vijestima
Indrani Mukerjea se možda predstavljala kao kći još dugo
nakon ubojstva Sheene Bore.
Iz izvora doznajemo da je Indrani rabila kćerin mobitel
još godinu dana nakon njezine smrti.
Prema izvješćima Indrani Mukerjea
prekinula je vezu s Rahulom Mukerjeajem
preko mobitela predstavljajući se kao njezina kći.
Ne znam tko je poslao te poruke.
Ja osobno ne vjerujem da bi moja mama poslala takve poruke.
Tužiteljstvo je pronašlo svjedokinju koja je bila Indranina tajnica
i znala je sve što Indrani radi
kako bi zataškala Sheenin nestanak.
Svjedokinja je izjavila na sudu da je Indrani probala
ući u Sheenin račun za email.
Kad nije uspjela, napravila je račun za Sheenu Boru.
INDRANI JE REKLA DA NAPRAVIM…
Napravila je račun pod imenom
sheenabora@hotmail. com nakon što je Sheena nestala.
Ovo je došlo sa sheenabora@hotmail. com.
Nedjelja, 27. siječnja 2013.
„Nisi se udostojala uputiti mi ni obično hvala
kad sam ti poželjela sretan rođendan.
Prestani širiti laži o meni. Odmah prestani.
Sheena. ”
To mi ne zvuči…
To je samo… neki čudan email koji sam dobila.
Bila sam jako zbunjena kad je
netko… Ovo je netko…
Ako to nije bila Sheena, netko je morao biti. Zar ne?
Ovo su same tvrdnje koje nemaju podlogu ni u čemu.
Dakle, nema potkrepljujućeg dokaza.
Naravno da to poričem.
Imam kćer koja odluči nestati
i potom odluči da ponovno ne želi imati nikakve veze sa mnom.
Zašto bih se uopće gnjavila,
zaboravite na stvaranje novoga računa.
Zašto bih uopće htjela imati ikakve veze s njom nakon toga?
Popis poziva ukazuje
na lokaciju Sanjeeva Khanne, Indrani Mukerjea
i vozača Shyamvara Raija.
Sva tri ukazuju na
istu lokaciju prema CDR-u.
2 SATA OD MUMBAIJA
Prema Shyamvaru Raiju
dan prije ubojstva išli su
izvidjeti kako će se odviti ubojstvo i gdje će odbaciti tijelo.
INDRANI ZVALA PETERA ZA IZVIĐANJA U ŠUMI, TVRDI BIVŠI VOZAČ
Shyamvar Rai rekao je policiji da je Indrani nazvala Petera.
Tako su doveli Petera na scenu.
Ona to objašnjava s dva posjeda koja je čudom pronašla nekoliko sati
od izviđanja.
Peter je prema tužiteljstvu dio cijele urote.
Potpuno je upleten i znao je svaki korak
koji je isplaniran i što se poduzima.
A Indrani ga je izvješćivala svakih nekoliko minuta.
Odgovorite na pitanje o medijskom izvješću
o popisu Indraninih poziva koji dokazuju da je bila u Raigadu 23. travnja.
Ti ne poričeš činjenicu da si vidjela zemljište? Točno?
Da, 23. travnja vidjeli smo zemljište. To je sve.
Dobro.
Onaj tko pozna Indrani zna da je ovisna
o kupnji nekretnina.
Ondje je bilo zemljište koje je kanila kupiti.
Taj je posjed…
kad ga je pogledala,
vratila se i ozbiljno razmišljala o kupnji.
Mi smo samo gledali neko
-…poljoprivredno gospodarstvo. -Poljoprivredno zemljište.
Dakle, puka je slučajnost da…
-Ne, nije bila… -to područje u kojem je navodno
-pronađeno Sheenino tijelo… -Ali svi koji žive u Bombayu
-ondje traže posjede… -…isto je područje koje…
…kako bi izgradili svoje seosko gospodarstvo. Svi ga ondje imaju.
Definitivno je slučajnost
što se Indrani našla u okrugu Raigad
u potrazi za poljoprivrednim zemljištem dana 23. travnja.
Ali nisu svi ljudi koji u Raigad idu tražiti zemljište
kako bi gradili seosko gospodarstvo nužno u izvidnici
gdje bi se mogli riješiti nekog trupla, je li tako?
18. RUJNA 2018.
Dobili smo izvanrednu vijest da će Indrani Mukerjea
zatražiti razvod od svojega supruga, Petera Mukerjeaja.
Peterova uloga također otvara mnoga pitanja.
OBITELJSKI SUD, MUMBAI
Oduvijek tvrdi da ništa nije znao, a čini se da je znao poprilično mnogo.
Ako je to istina, nijedno ne može optuživati drugo,
a da sami sebe ne upletu.
Mislim da je zbog toga došlo do neviđene napetosti između njih.
ODOBREN RAZVOD VEĆI DIO IMOVINE PRIPAO INDRANI
STAN U MARLOWU, KUĆE U BRISTOLU I U ŠPANJOLSKOJ
PICASSOVA SLIKA, LUKSUZNI SAGOVI, POKUĆSTVO I NAKIT OD TRIDESETAK MILIJUNA
PRIPAST ĆE INDRANI.
Godine 2019. razvod je dovršen.
Svi su govorili kako
Indrani Peteru zagorčava život i otima mu sve što ima.
A ja sam mislila, dovraga, opet radi isto.
Koji se to vrag događa?
Otišla sam na sud zagrliti tatu.
I vidjela sam svoju mamu i…
bila je tako sretna što me vidi.
Izvikala sam se na nju. Rekla sam bez uvijanja:
„Koga to vraga radiš? Kako si mogla?”
Rekla sam joj da je tati ukrala sav novac
i da je ono učinila. Rekla sam joj da je ubojica.
Rekla sam joj: „Ti si ubila Sheenu. ”
INDRANI SE ONESVIJESTILA, A VIDHIE RASPLAKALA
Samo sam otišla kući…
Uzela sam bocu džina, otišla u sobu i zaključala se.
Ona me je samo htjela zagrliti.
Pila sam i pila.
Potom sam otišla u tatinu kupaonicu
i otvorila 14 ili 15 različitih tableta,
raznobojnih, i samo sam ih gutala
jednu po jednu.
Sjećam se samo da sam se probudila u bolnici.
Kad sam se probudila…
u mislima mi se pojavilo mamino lice
i počela sam neutješno plakati.
I nedostajala mi je, dopustila sam si osjećati da mi nedostaje.
Nisam bila uz nju, a trebala sam.
LIŠENA MAJČINE LJUBAVI: KĆI I. MUKERJEA GANULA MUMBAJSKI SUD
Ali kad je mama dobila jamčevinu, rekla sam: „Volim svoju majku,
ona je izašla i želim živjeti s njom. ”
Kad sam javno zauzela stranu svoje majke,
Peterova me se obitelj u trenu odrekla.
Mislim da nikad ni nisam bila dio te obitelji.
Stoga nema govora o izdaji.
Samo sam vrlo iskrena.
I strana koju sam izabrala jest mamina.
I nadam se da je to prava strana.
Riječ „obitelj” nije mi toliko važna u životu jer
ne znam što mi znači obitelj onako kako to drugi znaju.
Ne kanim se igrati detektiva sa svojom mamom.
Sve što trenutačno želim jest biti uz svoju mamu kao njezina kći,
bila ona ubojica ili ne.
U mojih 18 ili 19 godina prakse,
još nikad nisam naišao na ovakav predmet.
Baš svaki lik u ovoj priči
potpuno je jedinstven.
Svatko od njih ima neki svoj cilj.
Za ljude koji su u ovoj obitelji
ne možete reći tko je privržen komu.
Što je komu na umu.
Koju ulogu imaju novac i nekretnine na međuljudske odnose
među članovima ove obitelji.
Mekhail posebice ima svoj cilj.
26. TRAVNJA 2012. 2 DANA NAKON SHEENINA NESTANKA
POŠILJATELJ: MEKHAIL BORA ZA: INDRANI MUKERJEA
BOK, MAMA, MOŽEŠ MI POSLATI 14 TISUĆA ZA KARTU MUMBAI-GUWAHATI? PUNO TE VOLIM
Nitko pri zdravoj pameti, tko bježi od ubojice,
ne pošalje tom ubojici poruku: „Hej, puno te volim. ”
A onda nastavi slati takve poruke. To je…
Mislim, to je apsurdno!
Moj odnos s Indrani zasniva se na financijskoj pomoći.
Nikako je ne želim oneraspoložiti.
Ljudi me pitaju zašto nisam potražio Sheenu.
Što je mogao dvadesetogodišnjak,
koji je skrbio o djedu i baki na umoru?
Kako sam mogao ostaviti kuću?
Tri godine tvrdite da tražite Sheenu.
Niste poslali nijedan email pitajući je gdje se nalazi.
Točno.
BOK, MAMA, KAKO SI? STIGAO JE AUTO! TAKO SAM SRETAN. PUNO TE VOLIM
Kažete da je zdravlje djeda i bake bilo jako loše.
A istovremeno ste išli kupili terenac?
Zdravlje im nije bilo narušeno ili loše kad sam kupio taj auto.
-Kupili ste ga 2014. -Da.
Upravo ste rekli da im je zdravlje bilo tako loše
da niste mogli ni potražiti Sheenu ni poslati joj email.
Jer im je zdravlje bilo jako loše.
Da, to je bilo dok nisam kupio…
Njihovo se zdravlje pogoršalo, rekao sam. Već su bili bolesni.
Htio sam kupiti terenac. To mi je bio san.
Htio sam voziti terenac jer ga nikad prije nisam vozio.
Imao sam 22 godine.
Nisam imao mozga.
Mekhail je cmizdravac, moram vam to reći.
Mekhail je ljenčina. Ništa drugo. I lažljivac.
Uvijek postoji neka crna ovca u obitelji.
Mislim da je to upravo Mekhail.
A mene se osuđuje jer sam ostavila svoju djecu.
Mislim da se ne moram zato ispričavati.
Nakon osam godina ovoga slučaja
mnogo je laži koje kruže,
a jedna od poteškoća u otkrivanju istine
jest što svi ključni članovi obitelji možda kriju
i ne otkrivaju pravu istinu.
Možda znaju više nego što su dosad otkrili javnosti.
I prema mom mišljenju
zbog toga je skoro nemoguće odvojiti
istine i poluistine od laži
koje već dugo kruže.
Ponovi to, nisam čuo.
GLAS RAHULA MUKERJEAJA
Rekao sam da je dobro. Ne moraš se brinuti.
GLAS PETERA MUKERJEAJA
Dobro.
-U redu? -U redu.
Gdje je ona? Znade li se?
Nemam pojma gdje je.
-Dobro. Što je… ona rekla? -A ja…
Što je to ona rekla?
-Rekla je: „Bok, dobro sam”? -Nije rekla mnogo…
Nije mi rekla mnogo toga.
Indrani je rekla: „Molim te, razgovaraj s Jijuom
i reci mu da si dobro. ”
-Da. -I to je rekla.
„Jiju, bok! Dobro sam. ” I znaš…
Dobro. Pa, znaš…
Zapravo, tata… ne.
Sad je dosta.
Zapravo, ako poslušaš…
Ako razmisliš bistre glave i uporabiš logiku…
Ovo je i dalje ista stvar. Trebam ti vjerovati na riječ.
Trebam Indrani vjerovati na riječ. Ti nisi ni čuo njezin poziv.
Mislim, ona…
Indrani ima Sheenin broj telefona, je li tako?
Ona je nazvala nju. Indrani i Sheena su se našle,
vjerojatno je Sheena rekla
da treba novce za magisterij.
A Indrani je rekla da će joj pomoći.
Pomoći će joj da što prije ode i odradi magisterij.
Evo u čemu je stvar.
Mi smo se upravo zaručili.
I zato ne vjerujem što govorite.
I vidi, tata, volim te, ali…
Testiraš mi granice.
I siguran sam da i ja to radim tebi, ali jednostavno ne vjerujem u ovo.
Ja ću nastaviti s ovim što radim.
Nastavit ću s ovim, što god to bilo, dok ne dobijem
čvrste činjenične dokaze da je Sheena dobro, razumiješ?
A to vjerojatno znači kad razgovaram s njom.
Stoga, dok ne dođem do tog dijela,
bojim se da će sve ostati kako jest u mojoj glavi, dobro?
Rahul je bio najvažniji svjedok tužiteljstva.
Bio je njihov krunski svjedok.
Dosta smo provjeravali Rahula.
Do te mjere da smo iskopali Rahulov dosje u Indiji
i u Ujedinjenom Kraljevstvu.
Rahul Mukerjea priznao je jučer na sudu
da je policija izvela raciju u njegovu domu u Ujedinjenom Kraljevstvu.
Otkrili su da uzgaja marihuanu kod kuće.
U njegovu su prebivalištu pronašli šest ili sedam biljaka.
Oduzeli su mu vozačku dozvolu zbog prometnih prekršaja.
To ona radi svima na sudu, blati njihov karakter.
Ja sam pušio travu, Rahul je pušio travu.
Pred cijelim svijetom
ona blati karakter svake osobe.
Svatko radi pogreške ili gluposti u djetinjstvu.
To nema veze sa slučajem!
Najvažniji trenutak ovoga suđenja bio je Rahulov dolazak na sud
i ostvario je sve što smo svi mi
željno iščekivali.
Dali su mi do znanja da je Rahul
školovani glumac.
To je bilo ključno.
Znate, teatralnost može imati jak učinak
i o njoj se izvješćuje po svim medijima.
Onoga trena kad je stupio na klupu za svjedoka,
znao sam da to nije običan svjedok
i da će on biti tvrd orah.
Svi su žarko željeli znati što će Rahul reći
kad ga se dovede na klupu za svjedoke.
On je sve objasnio.
Govorio je o svojoj ljubavi prema Sheeni.
Koliko mu je nedostajala,
koliko čezne za njezinim povratkom.
Ali strategija obrane bila je napasti ga.
I mislim da to nije upalilo,
jer ste još uvijek imali neizmjeran osjećaj
empatije prema njemu.
Kad je odvjetnik Sangle govorio
da nas ne zanimaju detalji njegove ljubavne priče,
bilo je to kao da je ošamario Rahula.
I to se moglo osjetiti.
Osjećao se povrijeđenim, kao da ga je netko udario.
Do Rahulova svjedočenja nikomu od njih nisam vjerovala.
Nisam vidjela nikakvu istinu.
Ali kad je Rahul svjedočio,
napokon sam osjetila da je mnogo toga što govori istina.
Pokazao se najjačim svjedokom tužiteljstva
jer je doista bio jedina osoba koja je tražila Sheenu.
Nitko nije tražio Sheenu, on ju je tražio.
Zvao bi Sheenina pravog oca i govorio mu da je potraži.
Neprestano uznemirava
Siddarthu Dasa, Sheenina biološkog oca.
Navodnog.
-Prekinula si me. Indrani, molim te. -Oprosti.
-U zaletu sam. Dobro?
Rahul ga je nazvao…
SHEENIN OTAC
…mislim oko 77 puta.
Jer je Rahul živio sa Sheenom,
a nisu bili vjenčani, pa nije imao zakonskih prava.
Stoga je htio da netko tko je krvni srodnik
prijavi nestanak.
I htio je uvjeriti njezina pravog oca da to učini.
Rahul je ispričao svoju ljubavnu priču kao čovjek koji je volio tu djevojku.
Mislim, vidjelo mu se na licu.
Kad bi o Sheeni govorio na sudu,
lice bi mu se ozarilo i mogli biste vidjeti kako se prisjeća.
Dočarao bi je cijeloj prostoriji. Osjetili biste da je ta djevojka nestala.
Osjetili biste gubitak, tugu, žalovanje.
I mnogo je puta podsjećao sud zašto smo ondje.
Zato što je djevojka ubijena.
I vrlo često suđenja traju godinama
pa zaboravite zbog čega ste ondje. Ali on nas je podsjećao.
Osjećali ste da je to činio jer je tražio pravdu za Sheenu.
Znate, kad sam unajmila svoje odvjetnike
i kad sam izašla iz zatvora…
oformila sam grupu na WhatsAppu…
nazvavši je „Pravda za Sheenu”.
Jer sam u trenutku kad sam izašla iz zatvora,
vjerovala da
Sheena možda nije živa.
Sad ću to promijeniti i ozbiljno sam odlučila
da ću joj promijeniti naziv u „Pravda za Indrani”.
Jer ja zaslužujem pravdu.
Provela sam šest i pol godina u zatvoru
zbog djevojke koja je vjerojatno još uvijek živa.
Tako da u ovom trenutku
mislim… iskreno, za mene je
pravda za mene veoma važna.
Jer nisam ovo suđenje prolazila samo na sudu.
Prolazila sam ga i u medijima.
Mediji i javnost odlučili su
da sam kriva.
NEMA MILOSTI ZA UBOJICU
Nazivali su me ružnim imenima. Nazivali su me nemajkom.
Mislim da sam dobra majka.
Možda ne savršena, ali mislim da sam dobra majka.
Jako volim Vidhie, doista.
Jako sam ljuta na Mekhaila zbog toga kako se ponio
i zbog laži koje je širio.
Strašno sam povrijeđena zbog Petera.
Samo je lagao i to me jako razljutilo
jer su me njegove laži uvalile u daljnje nevolje.
Mislim da nemam obitelji.
Mislim da me obitelj jako iznevjerila.
I osjećam se stvarno izdano. Najviše me izdala moja prvorođena, Sheena.
Doista mislim da je Sheena mogla biti najbolja.
I mislim da je bila marljiva, i bila je topla,
veoma srdačna.
Sad ću to „bila” pretvoriti u „jest”,
jer ako je živa, povlačim sve što sam rekla.
Jer mislim da je veoma manipulativna
i veoma nevaljala djevojka.
Osoba odluči otići, dvadesetpetogodišnja žena.
Kad sam ja napustila dom, jesu li me roditelji tražili?
Ne! Nisu, zar ne?
A nitko o tomu ne govori, zar ne? Zašto?
Više nikomu ne želim odgovarati.
Mislim da sam prepuštena sebi
i sretna sam takva kakva jesam jer mislim
da mi to daje bolju kontrolu nad svojim životom i emocijama.
I osjećam se potpuno odvojeno od svih.
Ne moram se pretvarati da sam supruga Petera Mukerjeaja
i ne moram to biti.
Vidhie je odrasla, Mekhail vodi svoj život,
Sheena se skriva negdje u Kašmiru ili gdje god.
Dakle, prepuštena sam sebi. Mogu biti svoja.
Mogu se smijati, mogu plakati. Mogu raditi što god želim.
Mogu reći što želim i dobro se osjećati.
Sad se osjećam doista slobodno. Ozbiljno.
Kad proučavate slučaj poput Indrani Mukerjea…
Još uvijek ne mogu reći da sam sigurna da to nije učinila.
Doista to ne mogu reći. Ovo je prekompliciran slučaj za mene.
NOVINARKA I KOLUMNISTICA
Ali uvijek sam se pitala…
ta se osoba izgradila ni iz čega.
Namučila se da ostvari taj život za sebe.
Bi li želja da zaštiti tako pomno smišljen život
bila dovoljan motiv da netko počini ubojstvo?
Ali kad čitate o monstrumima,
o psihopatima,
o nekim uspješnim ljudima,
koji ponekad graniče s psihopatologijom, možda jest moguće.
Indrani Mukerjea nikad se neće osloboditi Sheene Bore.
Neće je se moći osloboditi dok je živa.
Sheena Bora pratit će Indrani Mukerjea do posljednjeg trenutka.
Kao i pomisao da je možda ubila Sheenu Boru,
koja joj je bila kći.
I. MUKERJEA NA GALA DOGAĐAJU
Jeste li ubili svoju kćer, Sheenu?
Kakvo glupo pitanje.
Svih četvero osumnjičenih u slučaju ubojstva Sheene Bore pozvani su
sudjelovati u ovom dokumentarcu. Rahul Mukerjea također.
Svi su odbili sudjelovati, izuzev Indrani Mukerjea.
Više od šest godina od početka suđenja nije donesena konačna presuda.
Svih četvero osumnjičenih izašli su uz jamčevinu.
Ostaci koji navodno pripadaju Sheeni
i dalje leže u sudskoj sobi za obradu dokaza,
čekajući pravdu i završetak.
Prijevod titlova: Ksenija Švarc